Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 2.5. (00:01) – 31.5.2019 (23:59)
Zahraničná pracovná cesta prerušená v dňoch:   
 	 4.5.2019 –    5.5.2019
		8.5.2019
              		11.5.2019 – 12.5.2019
             		18.5.2019 – 19.5.2019
             		25.5.2019 – 26.5.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v máji 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.

Podpora zapájania sa do medzinárodných projektov a pri ich implementácii
V termíne od 2. do 3. mája 2019 sa uskutočnilo prvé zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac.
Európska komisia má záujem uplatniť (nový / aktualizovaný) strategický prístup v úzkej spolupráci s členskými štátmi a plánovať / pripravovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania strategického plánu jedinečnú možnosť ovplyvňovať jednotlivé ciele II. klastra programu Horizon Europe. Komisia uviedla svoju predstavu, že finálna verzia textu Strategického plánu by mala byť jasná, stručná, úderná a zároveň čo najviac vizionárska na obdobie do roku 2030.
Dňa 7. mája 2019 usporiadala Styčná kancelária SR pre výskum a vývoj v Bruseli tradičné zasadnutie pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavou témou diskusie bola príprava organizácie V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4. V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňujú každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli. Zo Slovenska potvrdila svoju aktívnu účasť v programe podujatia prodekanka FIIT STU BA, Viera Rozinajová.
Ďalšou témou stretnutia bola organizácie spoločného V4 tréningu pre projektových manažérov pre projekty Horizont 2020, ktorý sa uskutoční v termíne od 18. do 20. novembra 2019 v Bruseli. Pracovníci zároveň identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Styčná kancelária SR pre výskum a vývoj v Bruseli pripravila v úzkej spolupráci so zástupcami španielskej styčnej kancelárie pre výskum a inovácie (SOST) organizáciu zasadnutia IGLO INCO WG, ktoré sa uskutočnilo 14. mája 2019.
Styčná kancelária SR pre výskum a vývoj pripravuje v spolupráci s českou a litovskou styčnou kanceláriou podujatie s názvom H2020 ICT Brokerage event, ktoré sa uskutoční dňa 5. júna 2019  v Bruseli. Podujatie je určené na predstavenie nadchádzajúcich výziev pracovného programu pre oblasť Informačných a komunikačných technológií (ICT). Očakáva sa účasť relevantných zástupcov členských krajín EU, s ktorými budete mať možnosť vytvárať konzorciá na podávanie návrhov projektov ICT v rámci programu H2020.

IGLO CORE

Hlavným bodom zasadnutia IGLO CORE zo 7. mája 2019 bola diskusia k nasledovným bodom: 

1.	Prezentácia COST

Zástupkyňa COST Judith Litjens predniesla prezentáciu o aktivitách programu COST. Diskusia sa zaoberala aj dopadom Brexitu na pridružené akvitiy COST – informácie sú k dispozícii na webovej stránke: https://www.cost.eu/news/communication-regarding-a-potential-no-deal-brexit/

2.	Nová webová stránka IGLO

Brigita Serafinavičiūtė z LINO prezentovala situáciu so súčasnou webovou stránkou IGLO. Uskutočnili sa už diskusie s Neth-ER (súčasní webmasteri IGLO), komunikačnou skupinou a sekretariátom. Je potrebné vytvoriť pracovnú skupinu, ktorá sa bude zaoberať otázkami webovej stránky IGLO a navrhne riešenia, na ktorých sa dohodne s IGLO CORE. V súčasnosti platí, že IGLO hradí len časť nákladov a niektoré náklady sú naďalej financované z Neth-ER. Okrem toho IGLO platí za služby, ktoré takmer nepoužívame - služby archivovania. Keďže sa v novembri 2018 IGLO CORE dohodol, že na webovej stránke sa nebudú spravovať žiadne e-mailové zoznamy (obnovené smernice uvádzajú to isté), mohli by sme sa ľahko presunúť na oveľa jednoduchšiu a lacnejšiu verziu webovej stránky, ktorá by nebola založená na Drupale, ale pravdepodobne na WordPress. Neth-ER by mohol ukončiť zmluvu s poskytovateľom do konca tohto roka. Ak nájdeme riešenie, ktoré je prijateľné pre IGLO CORE, skutočný prechod z jedného systému do druhého by sa mohol uskutočniť počas júna až júla.
Bolo dohodnuté vytvorenie pracovnej skupiny pre ľudí s technickými znalosťami, ako aj ľudí, ktorí dobre poznajú potreby IGLO.

3.	Kandidatúra na predsedu IGLO

Záujem o predsedanie IGLO na obdobie 2019-2020 prejavili partneri zo Švédska – s prezentáciou vystúpila Ana Beramendi (Výskumná rada Švédska) a Lisa Almesjo (Vinnova). IGLO CORE odhlasoval, že novým predsedom IGLO budú Švédi. 

4.	EIC Roadshow

Zástupcovia IGLO CORE si vymenili informácie k podujatiu EIC Roadshow, ktoré sa uskutočnuje v domovských krajinách. Podujatie EIC Roadshow sa na SK uskutočnilo na samotnom začiatku apríla. Podujatie pripravilo Zastúpenie Európskej komisie na Slovensku v spolupráci s HN Club a kanceláriou SLORD.

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli v spolupráci s partnerskými styčnými kanceláriami z krajín Vyšehradskej štvorky a Stálym zastúpením SR pri EÚ v Bruseli prípravuje organizáciu medzinárodnej V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4.
V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňujú pravidelne každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli a ÚPVII. Zo Slovenska potvrdila svoju aktívnu účasť v programe podujatia prodekanka FIIT STU BA, Viera Rozinajová a Radoslav Repa (aktuálne diplomat na SZ SR pri EÚ), poradca podpredsedu vlády SR pre Jednotný digitálny trh a kybernetické otázky na ÚPVII.

Prevádzkovanie informačného portálu
Počas mája 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Máj  2019		
Dátum	Čas	Miesto	Účastník (SLORD)	Účastníci	Podujatie	
13.5.2019	09:00-16:30	Berlaymont EU	Andrej Kurucz	Zástupcovia IGLO, ČŠ, AK, EK a EP, akadémie priemysel, MSP a platformy	European Innovation Council Accelerator pilot – SPV governance and Investment strategy workshop’	
21.5.2019	14:00-17:30	Albert Borschette	Andrej Kurucz 	Zástupcovia Programového výboru SC7 H2020	Odborný workshop Programového výboru SC7 H2020
	
24.5.2019	09:30-17:00	Stále zastúpenie AT pri EÚ	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
28.5.2019	08:30-14:00	NATO	Andrej Kurucz	Zástupcovia IGLO	Visit to NATO Headquarters

Stretnutia a rokovania

Máj 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
2.5.2019	13:30-19:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické konfigurácie Horizon Europe	Proces Strategického plánovania nadchádzajúceho programu Horizon Europe	
3.5.2019	09:00-17:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Strategické plánovanie programu Horizon Europe		
6.5.2019	10:00-11:30	SLORD	Andrej Kurucz	Francesco la Moro – University of Bologna	Spolupráca pri iniciatívach H2020	Spolupráca a možnosti zapojenia SK subjektov do výziev H2020  	
7.5.2019	10:00-11:30	ELO	Andrej Kurucz	Zástupcovia IGLO CORE	Zasadnutie IGLO CORE		
7.5.2019	11:30-13:30	ELO	Andrej Kurucz, TL, MR
	Zástupcovia IGLO OPEN	Zasadnutie IGLO OPEN	Proces Strategického plánovania  v oblasti partnerstiev v programe Horizon Europe	
7.5.2019	15:00-17:00	Helmholtz	Andrej Kurucz, TL, MR	Pracovníci styčných kancelárií pre VaVaI z V4	V4 Breakfast	V4 tréning pre projektových manažérov projektov H2020; V4 konferencia na tému digitálnej transformácie; návšteva predsedov akadémií vied z V4	
9.5.2019	13:00-15:30	SLORD	Andrej Kurucz, TL, MR
	Bart Veys, Ivana Hocková (FCH JU – členovia Správnej rady)	Zapojenie krajín V4 do iniciatívy FCH JU (H2020)	Možnosti zapojenia subjektov z V4 do FCH JU (H2020); spolupráca a aktuálny stav zapojenia; proces Strategického plánu; 	
13.5.2019	17:00-17:45	SLORD	Andrej Kurucz 	Rastislav Baďura – národný delegát H2020	Príprava na EIC Accelerator	Zapojenie SK subjektov do schémy EIC Accelerator, podpora národných zložiek podpory; príprava podporných schém a opatrení	
13.5.2019	18:30-20:30	Place Luxembourg	Andrej Kurucz	Radoslav Danilák; Peter Dovhun (Tachyum)	Podpora zapájania spoločnosti Tachyum v H2020 a príprava na Horizon Europe 	Schéma SME Instrument fáza 2; EIC Accelerator; partnerstvá, Mission Boards	
14.5.2019	10:00-12:30	SOST	Andrej Kurucz	Zástupcovia IGLO INCO WG	Zasadnutie IGLO INCO WG	Aktuálny stav a vývoj spolupráce v oblasti VaVaI medzi EÚ a Japonskom	
15.5.2019	09:00-15:30	Albert Borschette	Andrej Kurucz	Zástupcovia Programového pre vesmír H2020	Zasadnutie Programového pre vesmír H2020		
15.5.2019	16:30-18:30	SLORD	Andrej Kurucz	Michal Brichta – projektový konzultant, SARIO

Matúš Bakoň – insar.sk; 	Zapájanie slovenských subjektov v oblasti vesmíru do programu Horizont 2020 	Mandát národného experta pre Programový výbor pre vesmír H2020; sieť kontaktov; systém národnej podpory pre H2020; nastavenie spolupráce 	
15.5.2019	10:00-11:30	Place Jourdan	Andrej Kurucz	Márton Pálmai (spoločnosť MOL)	Podpora zapájania spoločnosti MOL v H2020 a príprava na Horizon Europe	Spolupráca s DG RTD, príprava európskej legislatívy, EIC; kolaboratívne výzvy H2020	
20.5.2019	11:00-12:30	SLORD	Andrej Kurucz	Nicole Romijn (Neth-ER)	Príprava programu Horizon Europe	Proces prípravy a identifikácie národných priorít; konzultácie na národnej úrovni; spolupráca s Neth-ER	
22.5.2019	09:30-17:30	Albert Borschette	Andrej Kurucz	Zástupcovia Programového výboru SC7 H2020	Zasadnutie Programového výboru SC7 H2020		
27.5.2019	15:00-16:30	SZ SR pri EÚ	Andrej Kurucz	Darina Kubánová (SZ SR pri EÚ)	V4 konferencia na tému digitálnej transformácie	Príprava V4 konferencie: na tému digitálnej transformácie – registrácia, logistika, bezpečnosť, catering, ozvučenie	
28.5.2019	14:00-17:30	Albert Borschette	Andrej Kurucz	Zástupcovia Programového výboru pre strategické konfigurácie H2020	Zasadnutie Programového výboru pre strategické konfigurácie H2020		
29.5.2019	10:00-18:00	Albert Borschette	Andrej Kurucz	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické konfigurácie Horizon Europe	Proces Strategického plánovania nadchádzajúceho programu Horizon Europe	
30.5.2019	09:30-11:30	SLORD	Andrej Kurucz, TL, MR	Zástupcovia SK4ERA	Školenie k ERA portál

5.  Odporúčané závery:

Na príprave návrhu konzultačného dokumentu sa okrem DG RTD zúčastňujú aj ďalšie generálne riaditeľstvá Európskej komisie, už na dnešnom zasadnutí bolo prítomných viacero zástupcov z rôznych generálnych riaditeľstiev Komisie, proces je známy aj ako “co-creation” - EK v tejto veci vyzvala členské štáty, aby aj na svojej národnej úrovni podporili úzku spoluprácu s inými ministerstvami, ktoré sú z pohľadu výskumu a inovácií relevantné pre program Horizon Europe (napr. ministerstvá zdravotníctva, pôdohospodárstva, životného prostredia, hospodárstva, dopravy, vnútra, atď.) 

V tomto kontexte Komisia niekoľkokrát počas zasadnutia uviedla svoje odporúčania týkajúce sa budúcich nominácií (národných delegátov, NCP a národných expertov) do jednotlivých programových výborov pre program Horizon Europe - úlohu národných delegátov by v kontexte zabezpečenia strategickej koordinácie, konzistentnosti s národnými prioritami, implementácie a zabezpečenia dostatočného financovania mali podľa Komisie ideálne vykonávať zástupcovia z relevantných ministerstiev, ktorí majú schopnosť aktívne ovplyvňovať tvorbu politík, dohliadať na implementáciu a zabezpečiť financovanie pre výskumno-inovačné aktivity (pozn.: z pohľadu nastavenia a skvalitnenia budúceho procesu zapájania SK subjektov do programu Horizon Europe a v najmä v kontexte procesu identifikácie a následnej nominácie zástupcov do programových výborov je potrebné sa týmto návrhom Komisie zaoberať). 

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz 			……………………………………….
Dátum: 3.6.2019

Správu schválil:  prof. RNDr. Ján TURŇA, CSc., generálny riaditeľ